Наполовина дете, наполовина вамп | Икар Прес\nИкар Прес / 10th December, 2016\nТайната на женската сила: бъди кралица, домакиня, момиченце и любовница. Според психолога Лариса Ренар женската сексуална енергия е много по-важна от красотата.\nМомичета, сигурно отдавна ви е писнало да четете съвети от списания как да бъдете идеалната жена, как да спечелите мъжа на сърцето си. В един момент захвърляте всичко, защото си давате сметка, че в живота нищо не е по правилата.\nИ все пак има специалисти по успешни връзки, които изследват психологията на взаимоотношенията мъж – жена и извеждат някои общи характеристики, които може да следвате, или поне да сверите часовниците – дали сте на прав път.\nПриятно е да разбереш, че интуитивно, а не режисирано, си била на прав път. И ако въпреки това нещо във връзката не се е получило, да не бързаш за всичко да виниш себе си.\nВероятно многократно сте си задавали въпроса защо често красиви и успешни дами толкова трудно създават връзка, а в същото време доста по-невзрачни на пръв поглед жени се къпят в мъжко внимание и не само – дори избират на кого да отдадат сърцето си.\nВ какво изобщо се състои женската сила?\nНа този въпрос отговаря популярната Лариса Ренар*, руски психолог и писател. Тя изследва психологическите тънкости на отношенията в двойката, и за тази цел е пътувала по света, за да узнае древните женски техники от различни страни.\n„Винаги започвам своите занятия с разкази за великите жени от историята, които са били любими на известни и талантливи мъже. По принцип музите на тези велики мъже изобщо не са били красавици. Да си спомним например, за Мария Бенкендорф, последната любов на Горки… Тя не е била красива, но се е омъжвала толкова често, че никой не помнел моминската й фамилия. Тя е била любима и на Хърбърт Уелс, който дори й е оставил наследство”, коментира Лариса Ренар.\nМъжете не умеят да взимат енергия от пространството – те са концентрирани върху действието, върху реализацията. А жената черпи от енергията на природата – от земята, от огъня, от водата и от въздуха. И предава тази енергетика на мъжа, той я усеща с кожата си… Една жена може да е млада, богата, умна… но ако тя няма тази енергия в себе си, никой мъж не се задържа около нея.\nНие получаваме точно толкова, колкото умеем да даваме. Ако мъжът до вас е не много образован, с ниски доходи, апатичен и не стремящ се към нищо, значи вашите сили стигат точно дотам – да привлечете мъж от такова ниво.\nДревните народи са знаели за това и са умеели да използват своите знания. Тайните практики на женската сила са изучавали още в храма на Афродита.\n“Аз се запознах с много различни древни техники – на древните инки, на индуизма, на будизма… Много неща съм научила от тях – от жизнената философия до конкретни женски упражнения за увеличаване на женската сила”, споделя Ренар.\nНо да започнем с психологията.\nТова са четирите основни проявления на женската енергия, основните състояния на жената. Нашата най-честа грешка е, че избира за себе си едно или две проявления, забравяйки за другите. Например, омъжвайки се, забравяме да се възхищаваме на мъжете си – както го прави малкото момиче, не изгаряме от страст – като любовницата, а просто ставаме грижовна домакиня. И тогава мъжът започва да търси липсващите състояния навън. Освен това, важно е и правилното включване на всяко от тези състояния в различните етапи на една връзка.\n*Лариса Ренар е кандидат на психологическите науки, създател и ръководител на Академия за личен живот в Санкт Петербург и автор на редица обучаващи книги за жени, сред които бестселърът „Изворът на женската сила”, “Пазителката на женската сила”, “Еликсирът на любовта” и др.\nДойде време да се заемем с душата\nИкар Прес / 9th December, 2016


Прокуристката на общинската болница в Дупница получи аплодисменти от всички съветници, след като представи отчета за първото полугодие - DenNews.bg\nПрокуристката на общинската болница в Дупница получи аплодисменти от всички съветници, след като представи отчета за първото полугодие\nПрокуристката на общинската болница в Дупница Мария Жайгарова получи бурни аплодисменти от всички съветници за резултатите от отчета, който представи за състоянието на общинската болница за първото полугодие. Жайгарова лично представи финансовото състояние на здравното заведение и обяви, че откакто тя е поела ръсоводството, задълженията на болницата са се стопили с 822 000 лева, като принос за това има и намаляването на персонала от 300 на 245 души. В резултат на това и заплатите са се вдигнали като при лекарите те са стигнало до 1400 лева, а при средния персонал- 1100 лв. Задълженията към доставчиците също са се стопили, като към края месец юни болницата дължи общо 1 141 771 лева.\nКато един от успехите, постигнати в последните 3 месеца Жайгарова посочи заздравяването и на родилно отделение, което бе застрашено от преструктуриране, а сега вече не генерира дори и минимални загуби.\nПредприели сме действия за нова и модерна операционна, както и други подобрения и реформи, защото функциите на една болница са да се грижи за здравето на хората, а и трябва да се развива. Ние се стараем да си покриваме разходите и възнамеряваме да продължим в този дух, каза в залата Мария аЖайгарова. и обяви, че общинската болница е единствената в Югозападна България, която вече прави безкръвни операции.\n65-годишен мъж е убит от познат след пиянски запой\nДнес ще бъде слънчево с до 20 градуса


Меката сила на Великия Туран - Поглед Инфо\nНамираш се в: Начало » Свят » Меката сила на Великия Туран\n24.11.2021, 20:14 Артьом Игнатиев 11134\n/Поглед.инфо/ Турция е в международния дневен ред на възможно най-високо ниво и в редица направления: европейско, балканско, близкоизточно, арабско, кавказко, централноазиатско, афганистанско, китайско, африканско.\nАфриканско направление. Дори и най-скромното африканско направление в пантюркските инициативи води архитектите на „Великия Туран“ до гръмки изявления: „Съдбата на човечеството не може и не трябва да бъде оставяна на милостта на шепа страни победителки във Втората световна война. Невъзможно е да се мисли, че архитектурата на глобалната сигурност ще остане същата, докато светът се променя, почти всяка сфера на живота се променя, а дипломацията, търговията, международните отношения претърпяват радикални трансформации”(думите на Ердоган, изречени по време на посещението му в Африка).\nОт Анкара се чуват следните изявления: „Турция знае, че Африка е обогатила целия свят със своята история, култура и народи, и знае за огромния потенциал на Африка във всички сфери. Ние виждаме всички народи на Африка като наши приятели без никаква дискриминация и ги приемаме всички с любов." Това е един от елементите на меката сила на пантюркисткия проект. Така се печелят сърцата на африканците и така се подготвят за Форума Турция-Африка, който ще се проведе на 17-18 декември в Истанбул.\nЕдин от проводниците на меката сила на “Великия Туран” е официалното държавно “Управление по религиозни въпроси” (Diyanet Işleri Başkanlığı). Дианетът “меко присъства практически във всяка точка на света, но особено място в неговата идеологическа работа заема Европа. Особено Балканите.\nБалканско направление. В Албания, Босна и Херцеговина и отцепеното Косово на Сърбия работата на Анкара се фокусира главно върху създаването на ислямски институции. „Джамиите са нашите казарми, куполите са нашите шлемове, минаретата са нашите щикове, вярващите са нашите войници“, завещава навремето идеологът на пантюркизма Зия Гьокалп (1876-1924). Платформата, чрез която ислямистите осъществяват своите проекти, под формата на програмата “Градове-побратими” стартира през 2006 г. До 2015 г. 215 града в Турция са отговорни за изграждането на над сто джамии и провеждането на религиозни курсове в 230 побратимени града, от които почти една трета (66) са на Балканите. Преди три години скандал предизвика проект за 40 милиона долара на “Управлението по религиозни въпроси” за изграждане на джамия в Косово. Малко по-рано е завършено строителството на джамия в Тирана (най-голямата на Балканите). Дори в православна Черна гора ръководителят на Дианета обеща да построи още джамии и предаде поздрави от „султан“ Ердоган на „братята и сестрите“.\n“Управлението по религиозни въпроси” финансира издателска дейност на Балканите, публикувайки ислямска литература на български, босненски и албански езици. Парите, вложени в идеологическата работа и строителството на джамии така или иначе работи за демонстрация на “турското превъзходство” на Балканите - не само религиозно, но и политическо.\nЕвропейско направление. Унгария играе специална роля в пантюркисткия проект. В митологията на „Великия Туран“ унгарците са свои, един от степните народи, макар и не с тюркски, а с угро-фински език. Като член на НАТО и ЕС, Унгария е наблюдател в Тюркския съвет (преименуван на Организацията на тюркските държави на срещата на високо равнище на 12 ноември в Истанбул). Един от инструментите на меката сила в страната е турската агенция ТИКА. Заедно с фондация “Унгария-Туран” финансира Великите Курултаи на тюркските народи, провеждани от Унгария. Първият такъв курултай е организиран през 2007 г. в Казахстан.\nОт 2014 г. ТИКА е реализирала над 60 проекта в Унгария, обхващащи социално-културно сътрудничество и инициативи в областта на образованието и здравеопазването. Един от акцентите на турската мека сила е подкрепата на уязвимото население. Например в Унгария турците помагат на деца с увреждания.\nПреди три години в знак на турско-унгарско приятелство Анкара възстанови в Будапеща един от малкото оцелели символи на османското владичество в Централна Европа – гробницата на Гюл Баба (съратник на султан Сюлейман Великолепни). Ердоган говори на церемонията по повод завършването на работата. Трябва да се отбележи, че ТИКА работи за възраждане на архитектурата от османския период навсякъде на Балканите. Типични примери: Босненски мост “Конич”, джамията “Ферхат паша” в Баня Лука, мостът “Соколу Мехмет паша” във Вишеград. В Сърбия турците възстановяват крепостта “Рам” и джамията “Валиде Султан”. В Албания - джамиите “Мурад бей” и “Етем бей” ...\nВ европейското направление военно-политическите стремежи на пантюркистите намират разбиране и отговор от властите на Полша и Украйна. Тюркските народи и диаспори, живеещи в Русия в Северен Кавказ, Поволжието, Южен Сибир и Крим, активно се „сгъстяват“ с пантюркистките структури.\nБлизкоизточно направление. В Близкия изток пантюркистите демонстрират готовността си да преминат от руски към израелски газ. За тази цел Турция засили преговорите за възстановяване на отношенията с Израел, за да установи доставките на газ от тази страна и да намали зависимостта си от Русия.\nИнтересни са отношенията на Турция с "Ислямска държава" - републиката отдавна се е превърнала в транзитна страна за бойци, воюващи в Сирия и Ирак. Трябва да се отбележи, че конфликтът в Сирия отбеляза дебюта на Анкара в нова роля като претендент за регионална хегемония и първата сериозна стъпка към реализирането на неоосманския проект „Великият Туран“. Оръжията и експлозивите, използвани от екстремистите, се пренасят контрабандно през турско-сирийската граница. Прави впечатление, че самите членове на тази групировка разглеждат Анкара като съюзник.\nАрабско направление. От идването си на власт сегашното ръководство на Турция поема курс към укрепване на сътрудничеството с арабския свят. Тази цел се обслужва от сближаване с Кайро, включително чрез огромни инвестиции и милиарди долари заеми от Анкара. Мащабни икономически проекти в страните от Арабския полуостров. Изграждането на железопътна линия в Саудитска Арабия, летище в Абу Даби и други. Днес населените с араби територии, които някога са били част от Османската империя, се считат от Анкара като сфера на турски интереси. И това (заедно с Балканите и Закавказието) е почти половината от мюсюлманския свят - Сирия, Ирак, Палестина, част от Арабския полуостров, Северна Африка ...\nКавказко направление. Пантюркистите работят активно и в кавказката посока. Турция е в състояние да усложни ситуацията в Северен Кавказ, особено в дует с Катар. Дейността им се активизира след назначаването миналата година на бившия посланик в Турция, запаления русофоб и привърженик на "Великия Туран" Ричард Муур, за шеф на британското разузнаване МИ-6.\nЦентралноазиатско направление. Турция активно се опитва да проникне в Централна Азия, както вече направи в Кавказ с помощта на Азербайджан, контролиран от Анкара чрез "южната" част на програмата за Източно партньорство на ЕС. Анкара обеща да "защити" Киргизстан и Таджикистан от заплахата от талибаните. Турците предложиха на таджиките да „задълбочат сътрудничеството“ във военната сфера и да закупят бойни дронове. Има и атрактивни идеи за Туркменистан под формата на Тюркския съвет “Тюрксой”, който формално се смята за съвет за културно взаимодействие, но в действителност е инструмент на меката сила на пантюркизма.\nОще няколко типични примера. Още през 2012 г. Турция, Киргизстан, Азербайджан и Казахстан приеха „знаме като това на Европейския съюз, което ще бъде задължително за всички тюркоезични държави заедно с националните“. Малко след това Нурсултан Назарбаев предложи приемането на Турция в Митническия съюз, като отбеляза, че бившият турски президент Абдула Гюл е изразил такова желание. В края на 2020 г. Турция представи концепцията "Един народ - пет държави". През ноември 2021 г. участниците в първата среща на главните прокурори на страните от Тюркския съвет подписаха в Баку „Правилник за създаване на Съвета на главните прокурори на тюркоезичните държави“.\nОбобщавайки, трябва да се подчертае, че Турция се стреми да заеме стратегическа позиция на кръстопътя на най-важните комуникации в света. Плановете ѝ надхвърлят регионалната хегемония.


Илхан Кючюк: Искам да превърнем България в страна на възможностите | Аргументи\nЗаявката, която партията даде, че рестартът ще започне първо от вътрешнопартийните структури определено е изпълнена. Биографиите и професионалният опит на младите кандидати е впечатляващ, всеки от тях е експерт в професионалното си поприще.\nПо време на онлайн представянето кандидат-депутатите се обърнаха към народа с призив за солидна промяна. Младежите от листата изразиха мнението, че е време да се даде нов хоризонт на хората в България и подчертаха, че отличителната черта на листата е усърдието и старателността. Според тях всички граждани трябва да положат усилия, за да се излезе от аварийната лента, а основна задача на властта е да се създаде среда, в която икономиката расте и институциите да се концентрират в изграждането на нещо смислено.\nВодачът на листата Райна Иванова се обърна към гражданите за по-задълбочено разбиране на слогана „Съединението прави силата” и емоционално подчерта: „Като френски възпитаник бих искала да кажа, че лозунгът „свобода, равенство, братство” трепти в мен и хората от ДПС. Аз вярвам, че всички българи заслужават да дишат чист въздух, вярвам, че чрез диалога с всеки политически субект можем и трябва да се борим за добруването на народа. Аз вярвам, повярвайте и вие.”\nБорисов пак избяга от делото на Манолова срещу него за клевета


Ако има рай | Asya Metodieva's Blog\nPosted in Uncategorized by Asya Metodieva on октомври 5, 2010\nНикога не бях чувала за това място. То е от местата, които съществуват само в миналото. В едва забележими карета, разпилени из учебниците по история. И в спомените на малцината оцелели и вече поостарели деца на войната.\nЛидице е село в Чехия, разположено на двайсетина километра северозападно от Прага. През Втората световна война германците го унищожават така, че оставят след себе си само прах. Убиват. Изкореняват дърветата. Изваждат ковчезите от гробовете. Сякаш тук нищо живо никога не е съществувало..\nЧаст от наказателната акция на германците е в отговор на покушението над Райнхард Хайдрих. Хайдрих е един от инициаторите на „окончателното решаване на еврейския въпрос“. Kоординатор на дейностите по борба с вътрешните врагове на Третия райх. През 1940-те години Хитлер го смята за свой възможен наследник, но Хайдрих загива при атентат през 1942 г. Смъртта му предизвиква така наречения „Акт на отмъщение“ („Racheakt“) на националсоциалистите, известен като „Унищожаването на Лидице“.\nПокушението срещу Хайдрих предизвиква незабавно разследване. Нацистите искат разплата – така започва кампания на масов терор срещу чешкото население. Обявено е, че всеки, на когото е известно местонахождението на убийците на протектора и не ги издаде, ще бъде разстрелян с цялото му семейство. В Прага се провеждат масови обиски, при които са заловени много от укриващите се по домовете участници в Съпротивата, евреи, комунисти и други преследвани от властите граждани. Въпреки че почти никой от тях няма отношение към покушението срещу Хайдрих, много от тези хора са разстреляни.\nНа 10 юни 1942 г. село Лидице е изтрито от лицето на земята – нацистите убиват чрез разстрел всичките мъже над 16 години, а жените са отведени в концентрационни лагери, където следите на повечето от тях се губят. Сто и петте деца от селото са изпратени в „Централното бюро по въпросите на изселваните“ в град Лицманщат.\nОфициалната версия гласи, че са там за „превъзпитание”. Фактите днес разкиват, че осемдесет и осем от тях са убити.\nКато причина за тази операция се сочи предполагаемата връзка между покушението и населението на селото. В рамките на операцията за възмездие за смъртта на Хайдрих са избити 5000 чехи.\nСлед края на войната селото е възстановено. А на мястото на разрухата днес попадаме във възпоменателен парк. С паметници на смъртта. И музей.\nДнес в Лидице тревата е по-зелена отколкото вероятно в самия рай. Розите обаче не ухаят. А децата не тичат по поляните. Единственото, което човек може да усети тук, докато вдишва и издишва, е тишина. И я усеща не просто със слуха си, а с белите си дробове. Почувствах как се просмуква във всеки от нас без дори някога да сме помирсвали войната. Без дори Лидице да е част от националната ни история.\nПросто въздух – прозрачен и изпълнен с писъци, които не трябва да забравяме. Ей така, заради зелената трева в рая..\n* В публикацията са използвани материали от www.wikipedia.org\n« Да запалиш Корана. Да изчезнеш за 60 секунди.\nБиблиотеката said, on октомври 5, 2010 at 9:47 am\nДа, подобно място е и Хатин в Беларус (май), където германците затварят цялото население в една църква и я подпалват. Оцелява само едно момче, което същият ден е било на паша с животните. И там днес има подобен мемориален комплекс, който да напомня ужаса… Изобщо, в Европа буквално ходим върху една тъжна история…\nStef said, on октомври 5, 2010 at 2:00 pm\nМного силно, Асе!\nkaka Reni said, on ноември 9, 2010 at 12:19 pm\nMadHamish said, on януари 23, 2011 at 11:49 pm\nЧувал съм и съм чел за Лидице и трагедията му. Но не бях виждал снимки, а и настроението в текста е силно. Благодаря!


В очакване на "Здрач:Зазоряване" - част 2\nПубликувано от Христо Василев | Етикети: Предстоящо, Романтика, Фантастика\nЧестно казано не мислех да пиша повече за популярната вампирска преди премиерата на последния филм тази година, но след като се оказа, че интересът е наистина голям, няма как да пропусна. Освен това в първата публикация В очакване на "Здрач:Зазоряване" (която към момента е най-четената публикация в блога) обсъдихме някои далеч не толкова положителни неща. Неща, които все още мисля и в никакъв случай не се отмятам от думите ми. Но сега смятам за много по-разумно да кажем няколко добри думи за поредицата. Всичко това се дължи на това, че с първата част на Зазоряване нещата изплуваха и вече можем да говорим за истински филм, а не за някаква тийн романтика. Тук може да прочетете повече по въпроса, какво беше мнението ми след като гледах първата част от финала на сагата - Здрач: Зазоряване истинският вампирски филм? Да, дори и сега месеци след премиерата отново мога да потвърдя мнението си, че четвъртата част на филма се оказа далеч по-добра от предходните. Много по изпипана и добре направено от към режисьорски възможности. Все пак, ако сте чели първата част по темата може би сте разбрали, че дори и да имаш най-добрата история не света, не е задължително, че ще направиш добър филм по нея. Феновете естествено не обръщат внимание на тези неща и не гледат толкова обективно на нещата. Но това вече няма никакво значение, защото след години именно последните части ще са тези, за които ще се говори най-много. Първата част от финала на филма натрупа приходи от над 700 милиона долара, което е най-доброто постижение на сагата до сега. Според очакванията Зазоряване - част 2 би трябвало не само да надхвърли тези приходи, но и да се нареди до най-успешните филми на всички времена. Дали това ще се случи към момента можем само да гадаем, но изглежда хората, които работят върху филма никак не седят със скръстени ръце. В интернет вече се разпространява първият официален тийзер на филма, а през идните месеци рекламната кампания ще набира все повече сила.\nКакто се казва от цялата работа остана развръзката. Най-сладкото. Тук виждаме Бела по един много различен начин. Тя вече е вампир. Освен това нов колорит в сагата ще внесе и детето на Бела и Едуард - Ренесме. Едва ли ще четете тази публикация, ако не сте фен на поредицата и най-малкото не сте чели книгите, но въпреки това не смятам да разказвам подробно какво още ще се случи. Едно е сигурно - предстоят да се случат много, много интересни неща. Един плюс на това, че двете части на финала бяха заснети едновременно е, че и тук ще видим един филм на нивото на част 1. За жалост едва ли можем да очакваме нещо различно от към режисьорска игра или пък монтаж, но въпреки това, съм сигурен, че резултата ще е добър.\nСлед като преди няколко месеца, когато написах първата публикация по въпроса бях оплют доста жлъчно от някои явно доста запалени фенове на сагата, които не успяха да вникнат в смисъла на думата ми, тук поне това не мога да кажа, че ще очаквам. Някой дори би си помислил, че ми плащат да рекламирам филма. Е, това за жалост, не е така. Но пък когато нещо е хубаво, то си е хубаво. Както съм казвал вече - Най-интересното предстои. Аз лично очаквам филма с огромно нетърпение, защото сега наистина има какво да се очаква.\nМоже да видите всички публикувани до момента снимки от "Здрач: Зазоряване - част 2" в галерията на официалната страница на Direct NOW във Facebook.\nНакратко: "Южнячки", "Боен кон", "Хюго"\nПубликувано от Христо Василев | Етикети: Военни, Драма, Препоръчано, Приключенски, Рецензии, Фентъзи\n"The Help" / "Южнячки"\nТова беше един от филмите с множество номинации за тазгодишните Оскари, който да си призная изобщо не грабваше вниманието ми и не бях запознат с него по никакъв начин. След церемонията "Южнячки" грабна вниманието ми. За огромно съжаление нямах възможност да го гледам на кино, но това, което мога да кажа е, че филмът е почти перфектен по всички параграфи. Може би не всички харесват филмите със социална тематика, дори и аз самият, но тук не мога да си изкривя душата. Историята беше изключително трогателна и докосваща. В този случай, не знам до колко това, че филмът е правен по книга и истински герои в съвсем реални случки е положително, тъй като това, което разказва историята е нещо тежко и трудно може да остави човек безразличен. Мислех да пиша една подробна публикация за това заглавие, но истината е, че ми е трудно да говоря за него. Не мога да опиша с думи, това, което ще видите в него, за това просто гледайте го, сигурен съм, че няма да съжалявате. Оценка: 9/10\n"War horse" / "Боен кон"\nЕто тук, с ръка на сърцето ще ви кажа, че това за мен е най-добрият филм за изминалата година. Истината е, че това е най-добрият филм, който съм гледал след "Речта на краля", което се случи миналата година по същото време. Знам, че този филм заслужаваше една голяма и подробна публикация, но след като подбрах другите заглавия за тази публикация, мисля, че той перфектно пасва точно тук и сега. Няма да бъда многословен и да ви убеждавам колко невероятен е този филм. Той просто е истински, в най-чистия смисъл на тази дума. Няма по-трогателна история свързана с участието на животни във филм, която да ме е запленявала така. Същевременно много динамичен и разтърсващ. Хората, които говорят против заглавието, просто не са могли да вникнат в смисъла му. А и все пак говорим за Стивън Спилбърг, който и този път доказа колко е добър. Невероятен, трогващ, тъжен, радостен, уникален, истински-това са само част от думите, които мога да използвам, за да опиша чувствата, които ще изпитате докато гледате този филм. Оценка: 10/10\n"Hugo" / "Хюго"\n"Изобретението на Хюго", последният филм на Мартин Скорсезе беше едно заглавие от, което имах огромни очаквания, ама направо с главно "О". Трябва да си призная, че очакванията ми не се оправдаха. Да, наистина очаквах повече. Но това няма особено значение, защото филмът въпреки това е наистина добър. Не бих му дал максимална оценка, но има плюсове, които извеждат киното една стъпка напред. Визуалните ефекти и цялостната визия на лентата представляват нещо уникално и не си спомням кога преди съм гледал нещо подобно. Не случайно заглавието грабна няколко Оскара именно в така наречените технически категории. Е, заслужава си го. Този път дори съм съгласен с 3D формата на филма, който предлага един допълнителен ефект на цялата ефектност. Със сигурност едно незабравимо филмово изживяване. Но историята е нещото, от което очаквах повече. За жалост в повечето случаи винаги едното надделява. Или ще има добра история с посредствени ефекти, или ефектите ще са за сметка на другото. Баланса е нещо, което би направило един филм перфектен, без да можеш да имаш за какво да се захванеш. Но не мога да кажа кой знае колко негативни страни на "Хюго", защото дори това, което той разказва е свързано с любовта към киното в един много интерес аспект. Оценка: 7/10\nПубликувано от Христо Василев | Етикети: Идеите на режисьора\nИзмина малко повече от година от създаването на Direct NOW и за това време успяхме да наложим някои стандарти, които правят този блог малко по-различен от другите. От самото създаване, до сега, успяхме заедно да наложим няколко рубрики, които все още се радват на интереса на читателите. През изминалата година една от тях се открои съществено и това бе "Седмица на сериалите", където за 7 дни ви представих няколко групи сериали. За това с нетърпение искам да ви кажа, че "Седмица на сериалите" ще се завърне и през тази година, но под малко по-различна форма. Естествено, с времето човек се връща и вижда грешките си като ги поправя и се опитва да не ги допуска повече. През месец Май тази година отново ще се радваме на цяла седмица сериали и само сериали, но ще се съсредоточим само върху седем от тях. По един на ден. Знаете, всеки от нас гледа сериали, вярно от различни жанрове, но пък има такива, които достигат до широк кръг от хора и остават в сърцата им дори след като приключат, някои от вас може и вече да се досещат за какво говоря, но до тук с това. Обещавам, че още в началото на Май ще публикувам подробна информация за това как ще се развие тази седмица, имайте още мъничко търпение.\nС оглед на нещата, едни от най-четените публикации и до днес останаха "Филмите, на които плачем", "История - кръв, епос, любов", "Ужас, просто" и др. И в този късен, нощен час си казах "Защо пък не? Традициите са, за да се спазват!". След като това е, което читателската маса харесва не мисля, че ще е проблем през тази година да направим един втори тур на филмите от тези жанрове. Все пак филмовото изкуство е необятно - филми много. А съм сигурен, че този пък можем да подберем добри по-добри, от тези, за които вече съм писал.\nСамо след няколко дни пък ще можем да се похвалим с един нов проект, една колаборация с друг любим мой блог с цел разширяване на кръга от читатели, а и развитие като един все още прохождащ блогър.\nОчертава се един топъл и наситен с емоции месец Май в Direct NOW и се надявам, че и вие ще станете част от него. До скоро!\nНакратко: "Сватбен обет", "Проектът Х", "Анонимен"\nПубликувано от Христо Василев | Етикети: Драма, Исторически, Комедия, Рецензии, Романтика\n"The Vow" / "Сватбен обет"\nЧестно казано си падам по драматичните романтики, които в повечето случай завършват не особено сладникаво, дори бих казал доста тъжно. Този филм ми се стори интерес още от трейлърите, в крайна сметка не успях да го гледам на кино, защото беше свален доста бързо. Мога да кажа, че очаквах малко повече от самият филм, след драматичното начало сякаш средата на филма или иначе казано развръзката беше лишена от идея и там по-скоро на човек може да му доскучае. Актьорската игра не мога да кажа, че е нещо великолепно, но пък виждаме двама доста симпатични главни герои. Със сигурност на женската част от аудиторията заглавието ще се хареса, но в никакъв случай то няма да се нареди до еталони в жанра на романтиката. Признавам, че очаквах дори сълзи накрая, но това не се оказа така. Но пък във всички случаи това е един приятен филм, който е лек и разтоварващ (въпреки, че началото говори друго) и става, ако имате време за губене. Оценка: 6 / 10\n"Project X" / "Проектът Х"\nПърви си мислех дали да не напиша една разширена публикация само за този филм, но в крайна сметка изобщо не си струва. Скоро не ми се беше отдала възможност да гледам подобен "шедьовър". Глупостта на този филм може да ви удиви. Но аз напълно разбирам, не е лесно да измислиш филм, в който час и половина действие се развива на купон, който няма край. Признавам, трудно е да успееш да запълниш толкова много време с толкова много глупости. Сценаристите получават адмирациите ми за своите идеи да потопят колата в басейна и да вържат кучето за балони. WTF?? Ако някой се е заблудил, че това са истински похвали, мога да ви уверя, че пиша това с най-големия сарказъм, който мога да вложа в думите си. А когато се сетя, че имах "уникалната възможност" да гледам това нещо на кино, направо ми иде да заплача. Но пък филмът ще е един от сигурните фаворити за Златна Малинка 2013, така че пожелаваме му успех и стискаме палци да вземе "престижните" награди в колкото се може повече категории. Не си спомням дали съм давал по-ниска оценка за филм някога преди. Оценка: 2/10\n"Anonymous" / "Анонимен"\nОчакванията ми за това заглавие бяха огромни. По принцип си падам по подобен тип филм, а и историята ми изглеждаше чудесна. За огромно съжаление не получих дори и половината от това, което очаквах. Дори искам да ви призная, че още не съм догледал края на филма. Сега дори не мога да кажа какво точно съм очаквал от филма. Със сигурност има неща, които си заслужават като например пресъздаването на самата епоха и костюмите. Това наистина е добре свършена работа. Може би не ми допадна начинът по който е разказана самата история. Участват страшно много персонажи, някои от които напълно излишни. През няколко минути се сменя годината, в която се развива действието като ту се връща назад, ту пак напред. По едно време вече не знаеш в кое време си всъщност и можеш да се ориентираш единствено по това дали кралицата е стара или млада. В крайна сметка аз се предадох, дори не знам дали ще го догледам, но въпреки това филмът може и да намери своите почитатели. Актьорската игра е на ниво, което не е толкова изумително за британски филми. Оценка: 4/10\n3D филмите - нова ера в модерното кино? Или напротив...\nПубликувано от Христо Василев | Етикети: 3D, Идеите на режисьора\nИнформацията за първите 3D филми е малко красноречива, из интернет могат да се намерят различни факти за това, която е годината на създаването на 3D филмите. Естествено, има сведения, че това се е случило в далечното минало, но доколко това е било 3D такова, каквото го познаваме, не можем да кажем. Истинската еуфория по 3D филмите дойде след 2009 година, когато Джеймс Камерън създаде "Аватар" - филм сниман изцяло в 3D, с камери специално създадени за тази цел. "Аватар" промени представата ни за модерно кино, там видяхме една крачка напред отстрана на Камерън, който сякаш създаде една нова епоха във филмовото производство. Още тогава масовото мнение беше, че именно 3D-то ще бъде новата модна тенденция. И не само, някои дори го определиха като бъдещето в развитието на филмовата индустрия подобно на създаването на първите цветни филми преди години, които изцяло променят представата на хората за модерното изкуство. Да, истината е, че много от тези твърдения се оказаха верни. Какво обаче се случва през 2012?\nСега, 3D филмите не са бъдеще, те са настояще. Оказа се, че тази модерна технология е машина за пари. Към настояще една огромна част от новите филми се разпространяват в триизмерен формат. Носи ли това дивиденти на публиката? Ако вие сте фен на 3D - сега е момента да спрете да четете тази публикация, защото не мисля, че бих могъл да кажа нещо добро по този въпрос.\nПърво - филмите в триизмерен формат се продават с доста по-високи цени на билетите. Това, вероятно не е проблем за Холивуд, но конкретно тук в България, това са едни доста високи цени на билети. Второ - през годините филмовата индустрия се промени като залитна повече към комерса и ефектите, за да достига до по-широк кръг от публика.Това носи известен риск, защото филмите започват да се снимат и обработват във все по-кратки срокове. 3D ефектите са скъпи и може би се чудите как някои ниско бюджетни филми могат да си го позволят. Ами много е просто, към този момент списъкът с филмите, които са снимани изцяло с 3D филми е много, много кратък. Повечето от филмите разпространявани в този формат се снимат по съвсем нормален начин, след което при монтажа се пост-конвертират като се добавят 3D ефекти. Това, обаче води само до негативи, или поне според мен. Един човек, който е поне малко запознат с филмовите технологии може да направи разликата между реалното и конвертираното 3D. При второто картината често е доста неясна, на моменти дори размазана (последен пример за това бе "Титаник 3D"). Негативите са много и на мен лично подобни филми не ми доставят удоволствие, дори напротив. Замислете се колко често вашите приятели, след посещение на кино салона, където сте гледали последният касов 3D хит се оплакват от главоболие? Да, знам, че е така, защото и на мен ми се случва доста често. Това не толкова качествено форматиране е тежко за очите и изключително дразнещо за нервите. Накрая можем да добавим и страшно неудобните 3D очила, които трябва да носим през цялото време, докато гледаме филма и по които можем да изградим цяла база данни с пръстови отпечатъци.\nВиж ти, колко негативи само. Интересно кои са плюсовете? Да, реално погледнато има такива. Говоря само за филмите снимани изцяло с 3D камери, които носят наистина едно страхотно филмово преживяване. Тук е момента да споменем и IMAX, където въпреки краткото си времетраене виждаме филми наситени с ефекти, носещи една по-различна емоция. Но за жалост въпреки високите цени, главоболието и другите неудобства, по всичко изглежда, че тенденцията филмите да се разпространяват в триизмерен формат ще се засилва все повече, просто защото това за Америка е златна мина и докато не изчерпат целия потенциал, който се крие зад това или не намерят нещо, по което публиката да се запали още повече те няма да спрат.\nВече на пазара се появиха 3D телевизори, 3D игри и още какви ли не неща, струващи цяло състояние.\n"Титаник" 3D - петнадесет години по-късно\nПубликувано от Христо Василев | Етикети: 3D, Драма, Препоръчано, Рецензии, Романтика\nЕдна от най-смелите ми мечти като запален киноман винаги е била да имам възможността да гледам "Титаник" на голям кино екран. Никога не съм предполагам, че тази мечта може да стане реалност. И преди съм ви разказвал, за емоционалното удоволствие, което получавам от пълните кино салони придружени с един добър филм, каквито рядко гледаме напоследък. След като само преди седмица се навършиха 100 години от потъването на легендарния кораб Титаник имаме възможност да видим и легендарния филм - 15 години след своята премиера. Хората, които определят "Титаник" като любим филм не са никак малко, за това и съвсем очаквано филмът се радва на интерес от страна на зрителите, естествено никой не е очаквал някакви огромни суми (въпреки, че в Америка и това се случи). Но стига сухи факти, време е да си поговорим за истинско преживяване.\nТъй като никак не ми се иска да съм критичен към този филм, само накратко смятам да отбележа, че дори Джеймс Камерън не е способен да конвертира този филм в идеално 3D, просто защото тогава той не е бил сниман по начин позволяващ нещо повече. Истинските 3D ефекти липсваха оставяйки ни само по-различната картина на целият филм и ужасно много размазани и зацапани кадри в края на филма, където както знаете се случват изключително динамични неща. И до тук със забележките, просто със или без 3D (никому нужно) това си остава един от най-добрите филми на всички времена.\nАз лично не си спомням някога да съм гледал филм с продължителност над 3 часа в кино салон и то без да скучаеш нито за миг. Сякаш го гледах за първи път. Все пак преди 15 години съм бил твърде малък да осъзная драмата в цялата работа, но това не ми попречи да сънувам доста кофти кошмари навремето. Естествено през годините съм гледал филма многократно, но сега за първи път и може би за последен имах възможността да го гледам на кино. Хората, които оценяват и подкрепят ходенето на кино ще ме разберат най-добре. Е, няма такова преживяване! Вълнуващо, емоционално и все така трагично. Филм, който не може да остарее. Изключително тежък и дори натоварващ. Е, надеждите на някои хора, които пускаха множество шеги из интернет пространството, че този път те ще видят айзберга се оказаха напразни, корабът си потъна все така драматично и впечатляващо.\nЧудих се изобщо дали е нужно да пиша каквото и да било за филма, тъй като нито има нужда да ви убеждавам колко е добър, нито пък да ви казвам какво се случва, но може би след подобно филмово преживяване, което се случва веднъж не е лошо да споделиш тези емоции.\nСега Джеймс Камерън вероятно ще подобри собствения си рекорд, той и без това си ги подобрява сам, защото няма грам конкуренция по филмови приходи за всички времена, но може да му е малко досадно да го прави през няколко години. Това разбира се в кръга на шегата, защото просто няма филм, който да заслужава първото място сред най-печелившите филми на всички времена повече от "Титаник".\nДа, истина е, "Титаник" по кината, ама както се казва "Limited Edition"!\nКрасотата в "Моята седмица с Мерилин"\nПубликувано от Христо Василев | Етикети: Драма, Препоръчано, Рецензии\nФилмът "Моята седмица с Мерилин" представя отношенията между сър Лорънс Оливие и Мерилин Монро по време на филма “The Prince and the Showgirl” от 1957-ма, в който Мерилин участва, а Оливие е режисьор и изпълнител на една от ролите.\nПризнавам, че доста дълго време отлагах този филм, защото по една или друга причина имах известни колебания дали ще ми хареса. Около мен доста хора се изразиха критично, и в крайна сметка изпуснах шанса си да го гледам на голям екран.\nОказа се, че опасенията ми са били напразни, защото съвсем искрено мога да ви призная, че филмът е много, много добър. Около суетата за Оскарите и всички други престижни награди, филмът сякаш остана в сянката на победителите. Дали обаче защото е една идея по-слаб от "големите" победители. Всъщност не мога да кажа, защото имаше филми, които се оказаха абсолютна глупост, но имената им бяха спрягани във всяка втора статия свързана с някакви награди.\nВ крайна сметка това няма значение, защото на мен филмът ми хареса изключително много и го нареждам сред най-добрите заглавия за изминалата година. Мишел Уилямс, която играе Монро се оказва изключително подходяща за ролята, въпреки, че на пръв поглед изглежда приликата с Монро не е много близка, когато започнете да гледате филма, ще си мислите, че именно Монро играе в него. Толкова добре пресъздаден образ, дори възхитителен.\nФилмът ми даде и една доста по-ясна представа за това каква е била Монро като характер, нещо, което не знаех до сега. Леко надута, винаги закъсняваща, една идея над другите, несъобразителна... с една дума звезда. Звезда, каквато друга по онова време няма, въпреки нейното отвратително държание всички са длъжни да я търпят, защото иначе рискуват да я загубят.\nКакво става обаче, когато Монро прелъстява третият асистент режисьор? "Третият", който няма право да разговаря със звездите, той е почти никой там, просто момче за всичко, но се влюбва в голямата звезда и единствено той е способен да я смири.\nДа се влюбиш в жена, с три брака зад гърба си, която е известна като сърцеразбивачка е пълна глупост, но пък това е една любов, която за момент може да повярвате, че е истинска. Кой какво спечели от това не може да се каже много сигурно, но пък със сигурност ще видите доста интересни моменти, които ще изтълкувате сами.\nАз лично ви препоръчвам филма като бих му поставил доста висока оценка, защото това е от онези филми, които пораждат различни чувства у всекиго. Дали ще бъдете ядосани, нервни, вдъхновени, развълнувани или разчустване не може да се каже, защото на момент може да изпитате от всичко по малко. И въпреки това, филмът е една красива история, все пак отново става дума за любов, но не само.\nНаучи първи по E-mail\nБългарски филми (8)\nИдеите на режисьора (11)\nФилмови награди (7)\nНакратко: "Сватбен обет", "Проектът Х", "Анонимен"...\n3D филмите - нова ера в модерното кино? Или напрот...\n"Игрите на глада" - дали светът вече гледа?\nВ очакване на "Здрач: Зазоряване"\nЗдрач: Зазоряване - истинският вампирски филм?\nСедмица на сериалите: Исторически, Средновековни\n„Мечо Пух” - вълшебството на всяко детство\nНай-доброто от PIXAR: 25 години анимация\nСмешни филми - комедиите на нашето време\nФилмите, на които плачем\nКласиките на Disney\nОскари 2012 - първи спекулации!?\nCopyrighted by Direct NOW. Предоставено от Blogger.\nDirect NOW © 2011 - 2012. За контакти: directnow@abv.bg Всички права запазени!


30 Януари 2017, автор Теодора Маринова\nДнес ти предлагам една лесна и ефикасна рецепта за повишаваща имунната защита топла напитка от джинджифил и куркума, с противовъзпалителни свойства, която е изключително подходяща при:\nНастинка, болки в гърлото, хрема и кашлица\nЗнаеш ли, че джинджифилът и куркумата са от едно и също ботаническо семейство и се използват от векове като подправки в готвенето и като лечебни растения. Тези билки се препоръчват за лечение на стомашно-чревни проблеми и различни възпалителни състояния.\nНачинът, по който живеем в съвременния свят – забързано ежедневие, стрес, хапване на крак, липса на физическа активност – често води до наличие именно на проблемите, с които се бори джинджифилът - хронична умора, проблеми с храносмилането, отслабен имунитет и вътрешни възпалителни процеси, наднормено тегло.\nДжинджифилът съдържа мощни противовъзпалителни вещества, наречени гингероли (gingerols). Силните противовъзпалителни свойства на джинджифила са отлични за преодоляване на мускулни и артритни болки, а също така осезаемо подпомагат храносмилането и успокояват стомашните колики, облекчават гаденето и газовете в червата и също се използват при лечение на простудни и други респираторни заболявания. Джинджифилът не само ни стопля в студен ден, но подпомага здравословното изпотяване, което е добре за намаляване на температурата при настинки и грип. Това изпотяване може да стимулира имунната система и помага на организма да се справи по-добре с болестта. Германските изследователи наскоро са открили, че потенето освобождава вещества в имунната система, които помагат в борбата срещу различни инфекции.\nЩо се касае до куркумата, проучвания са показали, че е по-ефективна от някои химически лекарства, при облекчаване на болка от възпалителни състояния на ставите и стомашно-чревния тракт. Една от активните съставки в куркумата се нарича куркумин и се използва в традиционната китайска медицина и индийската аюрведична медицина за лечение на артрит и също, както джинджифилът, има добър ефект върху храносмилателната система, действа като мощен антиоксидант и има противовъзпалителни и антисептични свойства.\nА ето и как лесно да си приготвиш чай от джинджифил и куркума, който ще зареди осезаемо тялото ти с тонус и енергия :)\n1 ч.л. настърган пресен корен куркума (или 1/3 ч.л. куркума на прах)\n1 ч.л. настърган пресен корен джинджифил (или 1/3 ч.л. джинджифил на прах)\n1 ч.л. кокосово масло или 2-3 щипки черен пипер (за повишаване абсорбцията на куркумата от организма)*\n* Проучвания са показали, че куркумата е с ниска абсорбция и бърз метаболизъм, който води до относително ниска бионаличност в организма. За по-добро усвояване добави в готовия чай малко мазнина (1 ч.л. кокосово или ленено масло) или 2-3 щипки черен пипер, който съдържа пиперин, който подпомага усвояването на куркумина.\nКипни водата в малка тенджерка. Добави прясно настърганите (или сушени на прах) куркума и джинджифил, намали огъня и остави течността да къкри за около 10-15 минути, покрита с капак. Прецеди чая и след като изстине до температура, подходяща за консумация, добави мед и лимон на вкус. За да се увеличи усвояването на куркумата, добави и препоръчаните количества кокосово (ленено) масло или черен пипер.\nНяма официални препоръки за дозиране на консумацията на чай от джинджифил и куркума. Можеш да пиеш по 1 чаша дневно за засилване на имунната защита на организма, за повишаване на енергията и жизнения тонус, при хронична умора, при симптоми на настинка, схващане или хронична болка.\nКогато се използват по подходящ начин от възрастни хора, тези билки се считат за безопасни и без значителни странични ефекти. Въпреки това, според специалистите, те биха могли да взаимодействат при комбинация с прием на някои предписани лекарства -например при нарушения в кръвосъсирването. Винаги е добра идея да говорите с вашия лекар, преди да решите дали едната или двете билки могат да бъдат полезни за вашето състояние и оплаквания.\nНай-мощната супер храна на планетата за силен имунитет и детокс\nСутрешната закуска, която ще те зарежда с жива енергия за целия ден!\n8 ефикасни средства, с които да преодолееш хроничната умора\nПриродни средства, практични съвети и лесни рецепти за повишаване нивата на жизнена енергия


Тази политика на конфиденциалност ви предоставя цялата информация, която ще ви е полезна, за да разберете как ние събираме и използваме информацията, идентифицираща потребителите на greenlifestore.eu\nАдминистраторът на данни, обработвани от този сайт е „Оливини Трейд“ OOД със седалище в България, гp. Coфия 1780, Младост 1, бл.79Б, вх.В, ЕИК 206125023 (наричан по-нататък: “greenlifestore.eu”). Администраторът определя целите и методите на преработка на информацията, както и процедурите за сигурност, които се прилагат, за да се гарантира тяхната конфиденциалност, цялост и наличност.\nОсигуряването на вашите лични данни на greenlifestore.eu поискани за събиране на различни места в сайта, е необходимо, за да се изпълнят целите, посочени на конкретните места. Тези данни могат да бъдат задължителни, което се обозначава със символа (*), поставен редом до полето с информация.\nВсеки отказ за предоставяне на такива данни на greenlifestore.eu когато това е маркирано задължително, прави невъзможна за осъществяване основната цел на тази операция: такъв отказ би могъл, например, да направи невъзможно за greenlifestore.eu да изпълни поръчка или да предостави други услуги, които са на разположение на greenlifestore.eu\nВашите лични данни се обработват предимно по електронен път чрез greenlifestore.eu и от трети лица, които са били подбрани поради тяхната надеждност и опит, извършващи дейности, които са от основно значение за целите, тясно свързани с употребата на уеб сайта и неговите услуги за закупуване на продукти.\n§ Изпълнение на поръчки и свързаните с тях дейности – за целта събираме: име, адрес, телефон, имейл;\n§ Регистрация или абонамент за нашия бюлетин, както и за получаване на информация за нови продукти и промоции – за целта събираме име и имейл;\n§ Вашите харесвания с ваши приятели чрез своите профили в социални медии;\n§ Управление на плащанията, включително контрол за борба с измамите в случай на плащане с кредитни/дебитни карти – за целта единствено трансферираме събраната информация за осъществяване на трансакцията, след което тя не се пази при нас;\n§ Управление на вашите запитвания: технически, от търговски характер, по отношение на статуса на вашите поръчки, както и искания за информация в по-широкия смисъл на думата;\n§ Достъп от страна на нашите специалисти (отдел медии, бизнес развитие, уеб маркетинг, отдел за покупки, обслужване на клиенти);\n§ Изпращане, след ваше съгласие, за маркетингови цели, търговски съобщения, чрез различни канали, както и с помощта на традиционните методи (поща на хартиен носител, телефон).\n§ Изпращане, след ваше съгласие, за цели свързани с профилиране и подобряване на навигационния ви опит със сайта, търговски предложения, които са в съответствие с вашите интереси. Профилиране се извършва, например, чрез използването на бисквитки, последни покупки и т.н.\n§ При обработването на данни, които пряко или косвено може да ви идентифицират, ние се стремим да следваме принципа на стриктна необходимост.\ngreenlifestore.eu си запазва правото да премахне потребителски профили и всички свързани с тях данни, в случай, че е засечено незаконно съдържание, съдържание вредно за имиджа на greenlifestore.eu и/или неговите продукти или тези на трети лица, или съдържание което въпреки всичко е обидно или популяризира незаконна или клеветнически дейности, порнографско съдържание, съдържание което подбужда хората към насилие, което насърчава дискриминация по отношение на раса, пол, религия или сексуална ориентация.\n§ Информацията, която е свързана с направена покупка – в рамките на 5 години от първоначалното и събиране;\n§ Информация за маркетингови цели, която доброволно сте ни предоставили – в рамките на 2 години от първоначалното и събиране, или от последващо съгласие за използването й.\n§ За целите на измерване на потребителското поведение на сайта – според периода на валидност на записването на съответната бисквитка, но не повече от една година.\nВинаги имате право да получите информация от greenlifestore.eu по какъв начин се използват личните ви данни. Също така имате право да получите информация от greenlifestore.eu за източника на вашите лични данни; целите и начина на обработката на личните ви данни; логиката, приложена за обработка, извършваща се с помощта на електронни средства; категориите компании, на които личните данни могат бъдат предадени.\nВинаги имате право да получите от greenlifestore.eu:\n§ актуализация, корекция, допълнение на Вашите лични данни;\n§ отмяна, преобразуване в анонимна форма, блокиране или изтриване на лични данни, които се обработват в нарушение на закона, включително и данни, които не е необходимо да се съхраняват за целите, за които посочените данни се събират или обработват в последствие;\nВие може да упражните правата си свободно и по всяко време, като изпратите писмено искане до greenlifestore.eu на електронна поща info.olivini@gmail.com и ние веднага ще ви отговорим.\nВъпреки това, greenlifestore.eu не може да гарантира на потребителите, че предприетите мерки за сигурността на сайта ще изключи всякакъв риск от достъп без съгласието или разпространение на данни от устройства, принадлежащи на потребителя: ние ви съветваме да се уверите, че компютърът ви е оборудван с адекватен софтуер за защита срещу прехвърляне на информация в мрежи на данни (като обновяване на антивирусните системи) и че вашия интернет доставчик е предприел подходящи мерки в областта на мрежовата сигурност за предаване на данни (като, например, защитни стени и спам филтри). На greenlifestore.eu, всяка покупка е направена с най-голяма сигурност, благодарение на използването на съвременни технологични системи за кодиране (SSL).\nНашият сайт съдържа връзки към други уеб сайтове, които може да нямат никаква връзка с нас. greenlifestore.eu не контролира нито изпълнява операции за наблюдение на тези уеб сайтове и тяхното съдържание.\ngreenlifestore.eu не може да носи отговорност за съдържанието на тези сайтове и за правилата, приети от тях, включително по отношение на вашата поверителност, и за обработката на вашите лични данни по време на посещението ви в тези сайтове. Следователно ви молим да внимавате, когато се свържете с тези сайтове, чрез връзките от нашия сайт и да прочетете внимателно условията им за ползване и политика на конфиденциалност. Политиката ни на конфиденциалност не се отнася до сайтове на трети лица. Нашият сайт осигурява връзки към тези сайтове само за улесняване на потребителя в неговото търсене, както и да улеснява хипертекстови връзки към други сайтове.\nМодификация и обновяване на Политика на конфиденциалност на greenlifestore.eu\ngreenlifestore.eu може да измени или просто да актуализира всичко или част от политиката на конфиденциалност на сайта, включително и при отчитане на измененията на правни норми или разпоредби, които уреждат тази тематика и защитават правата ви. Промени и актуализации в Политиката на конфиденциалност ще бъдат задължителни, веднага след като се публикуват на уеб-сайта. Затова, моля проверявайте редовно този раздел, за публикуването на най-нова и актуална Политика на конфиденциалност.\n1. Контакти на администратора:\n„Оливини Трейд“ ООД със седалище в България, гр. София 1780, Младост 1, бл.79Б, вх. В, info.olivini@gmail.com


Какво общо имат частните интереси на концерна ″Нокиа″ и европейските субсидии? | Новини и анализи от Европа | DW | 16.01.2008\nКакво общо имат частните интереси на концерна "Нокиа" и европейските субсидии?\nФинландският концерн "Нокиа" обяви, че ще закрие завода си в германския град Бохум и ще премести производството му в Румъния и Унгария.\nДа припомним: за да постори завода си в Бохум "Нокиа" получи субсидии от германската провинция Северен Рейн Вестфалия.\nДали преместването на "Нокиа" в Румъния не е отново заради финансова помощ, този път от ЕС?\n"ЕС не изплаща директни субсидии за преместването на дадено производство от една в друга страна от общността". През последните дни Европейската комисия повтаряше неуморно това твърдение, подтиквана и от евродепутатите:\n"Не вярвам, че преместването на производството в този случай е станало със субсидии на ЕС. Моля да проверите и да потвърдите, че това не е вярно",\nпризова Мартин Шулц, председател на социалдемократическата фракция в Европарламента.\nТака е, концернът "Нокия" не е получил директно пари от ЕС за самото преместване на завода си от Бохум. Само че като новоприета страна Румъния се радва на значителни по размерите си субсидии от ЕС за развитие на икономиката й.\nПредисторията на случая, който има всички основания да се нарече скандален.\nЗа построяването на завода си в Бохум шведският концерн "Нокиа" е получил субсидии от германската провинция "Северен Рейн Вестфалия": 60 милиона евро за пеирода между 1995-та и 1999-та година. Към това се прибяват още 28 милиона евро от федералния бюждет. Парите са обвързани със задължение за запазване на близо трите хиляди работни места в завода. Срокът на споразумението изтече през септември 2006-та година. Само година и три месеца по-късно "Нокиа" обяви официално, че се изтегля от Бохум в посока Унгария и Румъния.\nТова означава , че в най-скоро на улицата остават над две хиляди германски работници. В Румъния и Унгария обаче ще се открият нови работни места, което ще доведе до намаляване на безработицата в тези страни. Както се казва: за едни майка, за други -мащеха.\nЛипсата на единна данъчна политика и общи правила за пазара на труда\nОсвен че получават пари от структурните форндове, предназначени за слабо развитите региони, икономиката на новоприетите страни се стимулира и чрез редица други програми. Към това се прибяват по-ниските заплати и данъци в Източна Европа, защото ЕС все още няма единна данъчна политика и общи правила за пазара на труда. Чудно ли е тогава, че ориентираните към печалба на всяка цена концерни се възползват от всичко това? Най-големият проблем е в това, че докато позволява на частни концерни да печелят от директивите му ЕС ощетява собствените си граждани.\nВ Бохум вече протестират\nРаботниците в Бохум ще трябва да се преквалифицират, за да намерят нова работа. Парите за това биха могли да дойдат от така наречения глобализационен фонд, който разполага годишно с 500 милиона евро. Само че помощи от този фонд се отпускат само, когато става дума за преместване на дадено производство от ЕС извън него, например, Азия. Явно, в Брюксел никой не е чувал за ожесточените спорове по повод на по-евтината работна ръка в Източна Европа и преместването на фирми от западната към източната част на общността.


Велинград | Градчета | Туризъм и места за почивка\nСнимка на Велинград от sten\nВелинград се намира в Област Пазарджик, Южна България. Той е разположен в Чепинската котловина в Западните Родопи. Сред най-известните забележителности, които могат да се видят в града са Изворът Клептуза, както и едноименния парк с двете си езера, Крепостта Цепина, Пещерата Лепеница и др. Забележителносите и минералната вода са причината за построяването на много нови хотели във Велинград. Не е случайно, че Велинград бе обявен за спа столица на Балканите.\nСопот Сопот е град в Област Пловдив, който е разположен в Стремска долина на 510 м надморска височина. Градът се намира...\nЙелоустоун Йелоустоун е национален парк в северозападните части на САЩ. Той е част от екосистема с планински масиви, реки, езера и...\nГранд Каньон Гранд Каньон се намира в щата Аризона, САЩ, и е център на едноименния национален парк. Скалистите дефилета на каньона са...\nКатегория: Градчета Етикети: извор, парк, пещера\nЗадължителна дестинация за почитателите на СПА процедури\nсептември 30th, 2009 в 14:44\nмарт 22nd, 2010 в 1:25\nНе съм съгласен с последното мнение, често посещавам Велинград и мога да кажа, че е страхотно. Вярно не е място за млади хора които всяка вечер искат да са на клуб. За любителите на спа удоволствията обаче това е един малък рай. Има и сравнително малки хотелчета, които предлагат голямо разнообразие от спа продцедури, вътрешни и външни и минерални басейни, масажи и т.н.\nянуари 6th, 2011 в 11:00\nАнгел Йовчев каза,\nИзкарахме чудесна Нова Година във Велинград. Свети Спас - това е името на новият ни любим хотел - спа спа и спа! Чудесна обстановка - хотелът е чисто нов, хубава храна и много спокойствие. Имахме проблеми с малката - последния ден вдигна температура, но за щастие в хотела има и медицински център - доктора ни прегледа и не се наложи да разхождаме малката по болници. Адмирации за целия персонал!\nфевруари 11th, 2011 в 17:28\nДобави коментар за Велинград


Тема на деня: Есенен четвъртък\nИмам нужда от удобен и непретенциозен, но все пак модерен аутфит, с който да посрещна изненадите на този ту-топъл, ту-студен четвъртък...\nБудилникът звъни първо в 09:00, после в 09:05, после в 09:10 и вече наистина е време да ставам. Отварям очи и в продължение на няколко минути се наслаждавам на слънчевата светлина, която влиза през пролуките на щорите. Благодарение на вчерашния проливен дъжд съм в почти есенно настроение и единственото, което искам е да остана под мекото одеалце, с което спя, унасяйки се от сутрешния вятър. Задълженията обаче не чакат и ще започнат да ме връхлитат едно по едно. За да съм в добро настроение, започвам деня си с виенски меденки и с горещо капучино с вкус на лешник. Все още ми е студено, затова в главата ми се въртят предимно топли, почти есенни дрехи. В този момент се сещам, че освен обичайните дневни задачки имам и работна среща в Мол Сердика, след която може би ще си дам няколко часа за разходка по магазините.\nИ така, имам нужда от удобен и непретенциозен, но все пак модерен аутфит, с който да посрещна изненадите на този ту-топъл, ту-студен четвъртък. Със сигурност знам, че ще взема с мен любимото си кожено яке, което винаги ме кара да се чувствам като бунтар със стил. Пази ме ревностно от студения вятър, а златните му ципове са толкова готин акцент, че често не се налага да слагам бижута, благодарение на тях.\nВ комбинация с леко рокерския вайб на якето подбирам панталон от лека, промазана материя, която изглежда като кожа, но за щастие не е толкова плътна. За да балансирам по-грубия стил измъквам от гардероба свободна бохо блуза в ръждив цвят, която създава още по-есенно настроение. И защото не ми се рискува да се намокря, ако пак завали, се спирам на чифт черни, изчистени боти, чийто детайл с висящи ресни пасва перфектно с тези на блузата. Довършвам зададената от якето златна тема с часовник и обеци халки и съм готова.\nКожено яке: Jake*s от Peek&Cloppenburg\nТема на деня Мода\nbudimir metalnikov (2016/09/12 / 04:18)\nима една известна картина "Ленин в Полше". На нея е изобразена Крупская и комсомолец. И зрител на изложбата попитал, а "Где Ленин?"..Ленин в Полше!
 И тук сега.. А къде са "кренвиршите САЧИ"  Не е ли ясно! КАк! "Ами кренвиршите са изядени"\nJust me, just you. JUST US TWO\n#hiFIVE моменти: Никол Станкулова


Всяка жена трябва да знае това за лечение на рак на гърдата | Здраве.ws\nВсяка жена трябва да знае това за лечение на рак на гърдата\nСилата на розовото послание – прегъната лентичка е да знаем, че ранното лечение на рак на гърдата означава надежда за милиони жени по света.\nИнформираността за лечение на рак на гърдата е повече от важна. Жените не трябва да изпадат в паника, а да знаят какво им предстои. това означава, че те трябва да се запознаят със собствените си тела, тъй като образованието е ключът към оцеляването.\nИнформираността за лечение на рак на гърдата е повече от важна.\nЩо се отнася до победилите рак на гърдата, както и тези жени, които все още се борят и жените, които са изгубили своите битки, то техните истории трябва да бъде разказвани. Чрез споделяне на историите на тези жени всеки може да разбере наистина какво означава рак на гърдата.\nНай-важното е повишаване на осведомеността за лечение на рак на гърдата.\nД-р Кристофър Шърмън, мамограф от Memorial Medical Center в Тексас, САЩ, отбелязва, че всяка една от осем жени ще бъде диагностицирана с рак на гърдата. Въпреки това, при ранно откриване, д-р Шърман обяснява, че шансовете за оцеляване са високи. Според него, мамографията може да открие рак на гърдата в ранните му етапи. По-конкретно, преди ракът действително да се усеща от пациента или от лекуващия лекар.\nОбикновено ранно откриване е, когато ракът е по-малко от 1 сантиметър като размер. Това се нарича предклинично увреждане, тъй като не може да се усети от лекар в клиниката, но може да се види при мамография.\nЕто защо редовни прегледи на мамограф могат да открият тези малки тумори, които са са толкова важни. След химиотерапията трябва да се отдели внимание на имунитета на жената, както и на психическото й състояние.\nThe American Cancer Society препоръчва началният скрининг за мамография при жените да е на 35 годишна възраст, а след това след 40-годишна възраст. Шърман казва, че ракът на гърдата при жени под 40-годишна възраст е рядкост, но това все пак е възможно да се развие.\nЖените трябва да помнят, че диагнозата рак на гърдата не е смъртна присъда и все още имат голям шанс за оцеляване. Частична или пълна мастектомия е решението за лечение на рак на гърдата. Mосле лъче- или химиотерапия. Разбира се, че задължително се прави биопсия преди интервенцията. При рак на гърдата в късния стадий, когато ракът е по-голям от 5 см и / или има метастази на аксиларни лимфни възли,задължително се прави химиотерапия.\nЕтикети: new, биопсия, лечение на рак на гърдата, лъчетерапия, метастази\n« При затлъстяване и проблеми със забременяването пийте гръмотрън\nРецептата на Момера Пенчева срещу главоболие »


Tesla за децата - Cyberquad на цена от почти 2000 долара - Webcafe.bg\nTesla за децата - Cyberquad на цена от почти 2000 долара\nAutocafe 16.12.2021, 10:40\nВъпреки впечатляващата си цена, в момента АТВ-то е разпродадено\nКогато Илон Мъск представи своя Cybertruck, като че ли бяхме твърде заети да разглеждаме футуристичното SUV със спорен дизайн и да наблюдаваме как бизнесменът гърми по стъклата, за да докаже, че са бронирани.\nЗатова повечето от нас за забравили, че заедно със Cybertruck Мъск показа и още нещо - високопроходимо АТВ, наречено Cyberquad.\n"Да, направихме и АТВ", небрежно подметна тогава Мъск и показа как превозното средство се събира в багажника на SUV-то. Нямаше обаче информация нито дали, нито кога ще видим бъгито отново.\nА сега предприемачът убеди феновете си да го купят като коледен подарък за детето си. Доста скъп коледен подарък.\nTesla представя версия на Cyberquad, предназначена за деца от 8 години нагоре. Бъгито беше налично едва броени дни в сайта на автомобилния производител и като срок за доставка беше посочено "От две до четири седмици".\nДа, въпреки впечатляващата цена от 1900 долара, в момента АТВ-то е разпродадено, а за поръчаните бройки е уточнено, че не се знае дали ще са при купувачите си точно за празниците. Няма и информация дали предстои ново зареждане.\nИначе то е изработено от стоманена рамка, подплатена седалка за водача и гъвкаво окачване със задна спирачка. Дизайнът на нещо, извадено директно от компютърна игра, се допълва от LED лента в предната част, която служи за фар.\nCyberquad разполага с три скорости, ако могат въобще да се нарекат така, защото все пак АТВ-то е електрическо - 8 км/ч, 16 км/ч и 8 км/ч на заден ход. Има и опция скоростта да бъде ограничена само до 8 км/ч за най-малките шофьори.\nЗареждането от 0 до 100 процента на батерията, по думите на производителя, отнема не повече от 5 часа. В сайта на Tesla e посочено още, че издръжливостта на батерията зависи и от теглото на водача.\nКакво обаче се случва с АТВ-то за пораснали момчета?\nВ началото на декември в Twitter Мъск посочи, че компанията му ще направи всичко възможно Cyberquad за възрастни да излезе на същата дата, на която официално ще е на пазара и Cybertruck.\nОколо последния обаче, както знаем, вече има редица забавяния и точната дата, на която ще е достъпен, непрекъснато се мести напред във времето и засега се очаква да е към края на 2022 г.\nТова, за което подсказа още Мъск, е, че Tesla обмисля създаването и на електрически колела за офроуд каране, но категорично няма да направят велосипед за градско каране, защото бизнесменът е претърпял пътен инцидент, когато е бил на 17 години.\nОчаква се и двата варианта на Cyberquad да споделят почти еднакъв дизайн и някои общи черти като подвижна батерия, която може да се извади преди зареждане. Остава въпросът обаче щом детската версия на АТВ-то струва почти 2000 долара, за колко ще се предлага тази за големите.\nСнимка: Стопкадър @ YouTube, Tesla\nВсъщност изглежда манията "Tesla за децата" тепърва ще набира скорост.\nТака например производител на име Radio Flyer предлага точно копие на Tesla Model S за деца с литиево-йонна батерия и избор между три цвята - бял, червен и син. Играчката може да бъде управлявана като истинска кола и достига почти 10 км/ч, но цената отново не е за пренебрегване - 500 долара и още 60 за премиум размер батерия.\nСъщата фирма продава и "My First Model Y" (Моят първи Model Y) - възможност за Tesla-тематичен подарък за най-малките, който няма нито батерия, нито педали и се задвижва само с крака. Тук сумата е по-скромна - "едва" 60 долара.\nЧистачката за стъкло - най-голямото притеснение на Мъск за Tesla Cybertruck\nНе, не го тормози ръбатият дизайн\nТагове: tesla, cybertruck, cyberquad\nTesla ще забрани играенето на игри в движение...\nКомпания за таксита спря всичките си коли Tesla заради инцидент


Плевнелиев ще оправя и Близкия изток – Труд\nПлевнелиев ще оправя и Близкия изток\n01.11.2015 • 20:39\nПрезидентът свиква Консултативния съвет по национална сигурност на 10 ноември, обяви началникът на кабинета на държавния глава Екатерина Захариева. Темата няма да се ограничава само до бежанската криза, каквото бе предложението на БСП, а ще включва още ситуацията в Близкия изток и геополитическата обстановка около България. Захариева обясни, че КСНС не е бил свикан по-рано, за да не се използва в предизборната кампания.\nСлед като гласува на втория тур на местните избори, президентът Росен Плевнелиев призова депутатите да научат уроците от тези избори и да покажат на хората прогрес в правенето на избори у нас. Според него медиите са показали “ужасяваща картина” в дните след първия тур на вота. “Трябва да имаме мнение, да го отстояваме, а това става или по време на избори, или с механизмите на пряката демокрация, което е референдумът”, каза Плевнелиев.


Твоят мой живот сезон 1 епизод 51, твоя мой живот сезон 3 епизод 51\nТвоя мой живот сезон 3 епизод 51\nСекс, рози и романтика. Твоят мой живот Сезон 3 Епизод 56 Изпращане по имейл Публикувайте в блога си.\nКопирай следния html код: Българското момиче, че ще припадне. Коя е Ирина твоят мой живот сезон 3 епизод 8 как прекара лятото си. Embed Изпратете на приятел. Папи Ханс похвали чалгата. Светлана Гущерова впечатлила Християн със странна мания Красивите българки. Рейтинг: 1.\nСтава доста любопитно и вие не трябва да пропускате нищо на всяка цена. Той е супер палав. Sorry, only registred users can create playlists. Твоят мой живот Сезон 3 Епизод 40 Бг аудио. Хатидже отива при Айше, Настоява психоложката да я изслуша. Твоят мой живот сезон 3 епизод 8 мой живот финал на български. Праща Азми и хората му да ликвидират хърватина и хората му.\nМного хора се опитват да му навредят, но не са наясно, че Дамир отдавна знае всичко.\nСезон 3 Епизод 54 55 56 Твоят мой живот ще може да гледате онлайн и то в много сайтове за видео споделяне и филми първа класа. Дръзки и Красиви - 4. Твоят мой живот сезон 3 епизод 8 Асуман се опитва да превърне всичко това в своя полза, но попада на Харун. Твоят мой живот сезон 3 епизод 8 мой живот финал на български. Твоят мой живот финал на български.\nТвоят мой живот финал на български.\nКолкото и да търпим това, Бахтияр и хората софия ден и нощ епизод 88 един по един ликвидират враговете на семейството му. Папи Ханс похвали чалгата.\nПубликувано в bTV сериал Твоят мой живот телевизия турски сериал на 27 май г. Секс, твоя мой живот сезон 3 епизод 51 я обича и го приемат за тежка животоспасяваща операция. Линк към това клипче: Джихан разбира за смъртта на Селма и връзката й с полицията. Дамир успява да каже на любимата си, но неочакваният пристъп я принуждава да изпусне от ръцете количката с Емре и той пада в басейна.\nТвоят мой живот Сезон 3 Епизод 55 Бг аудио. Джансу преценява, рози и романтика, което заслужава. Karisik Статус на връзката: През това време другата дъщеря на Гюлсерен - Джансу. Топ 40 хитове Vbоx7.\nS ; wow mm smirk angel devil: Озан е на крачка да научи кой съсипва живота му. Твоят мой живот епизод 51 сезон 2 Публикуван: Можете да проверите дата и часа на приключването му от своя профил. Гледай видео запис от сериала онлайн , тук или тук или тук необходима е безплатна регистрация.\nЕдна голяма и чудесна драма за да ви плени от първия до последен нов ден. Сезон 3 Епизод 48 49 50 Твоят мой живот. Единственият светъл лъч в цялата история е Хазал. Публикувано от chetemsii. Наталия Кобилкина - бременна. Днешните Няма въведени събития за днес.\nКоя е Ирина твоят мой живот сезон 3 епизод 8 как прекара лятото си. Той е отговорен и за катастрофата, за да се омъжи. The cookie settings on this website are set to "allow cookies" to give you the best browsing experience possible.\nВ този нов турски сериал няма как да се изпусне нещо, твоя мой живот сезон 3 епизод 51, и след това да няма ясен наклон на къде може да тръгнат high school musical 1 eng sub тези хора за да сбъднат тази тяхна мечта. Твоят мой живот сезон 3 епизод 51 Дата на публикация: Праща Азми и хората му да ликвидират хърватина и хората му. Рейтинг: 1. Не сме гаджета и не правим секс. Гледай видео запис от сериала онлайнтук или тук или тук необходима е безплатна регистрация.\nДръзки и Красиви - 5. Email or Phone Password Forgot account.\nГледай видео запис от сериала онлайнтук или тук или тук необходима е безплатна регистрация. Песента на живота - 6. Твоят мой живот сезон 3 с новите епизод 48 49 и 50 ще ни дадат стимул да мислим и гледаме дали историята ще е толкова прекрасна, че да стигне тази голяма истинска любов.\nЗдравейте, Цветозар има имен ден на Цветница. Дръзки и Красиви - 1. Той е отговорен и за катастрофата, заради която Джансу изпада в кома.\nТвоят мой живот Сезон 3 Епизод 53 Бг аудио, твоят мой живот сезон 3 епизод


Лавров успокои: "Северен поток-2" и "Турски поток" ще бъдат реализирани въпреки санкциите - Flashnews\nчетвъртък, 4 юни, 17:03\nЛавров успокои: „Северен поток-2“ и „Турски поток“ ще бъдат реализирани въпреки санкциите\nРуският министър на външните работи Сергей Лавров заяви днес, че газопроводите „Северен поток-2“ и „Турски поток“ ще заработят въпреки американските санкции.\nТова предаде ТАСС.\nВ петък президентът на САЩ Доналд Тръмп подписа закон за налагане на санкции на компании, полагащи тръби за газопровода „Северен поток-2„. Целта на проекта е да удвои газовия капацитет на северния газопровод към Германия „Северен поток“.\nМосква е готова и да демонстрира ракетата „Сармат“ на САЩ, каза руският външен министър в ефира на държавната телевизия.\n„Американският президент Доналд Тръмп изпрати кратко писмо, в което казва, че те са готови да продължат търсенето на начини за преодоляване на проблемите в нашите отношения“, заяви руският външен министър.


Текстилен Дом Уют» Каталог» Шалтета\nПлат за завеса бежаво златен\nПлат за завеса бежаво златен с ширина 290см. и цена 36лв. л./м. Състав: 100% полиестер. Минимално количество при поръчка онлайн: 1л./м. Поръчките се доставят в рамките на три работни дни. Платът е подходящ за плътна завеса, за възглавници, за шалтета.\nГеометрични платове за завеси - различни цветове\nГеометрични платове за завеси - различни цветове с ширина 290см. и цена 36лв. л./м. Състав: 100% полиестер. Минимално количество при поръчка онлайн: 1л./м. Поръчките се доставят в рамките на три работни дни. Платът е подходящ за плътна завеса, за възглавници, за шалтета.\nПлат за завеси тюркоаз\nПлат за завеси тюркоаз с ширина 290см. и цена 36лв. л./м. Състав: 100% полиестер. Минимално количество при поръчка онлайн: 1л./м. Поръчките се доставят в рамките на три работни дни. Платът е подходящ за плътна завеса, за възглавници, за шалтета.\nПлат за завеси тъмносин\nПлат за завеси тъмносин с ширина 290см. и цена 36лв. л./м. Състав: 100% полиестер. Минимално количество при поръчка онлайн: 1л./м. Поръчките се доставят в рамките на три работни дни. Платът е подходящ за плътна завеса, за възглавници, за шалтета\nПлат "Сибелес" беж\nПлат "Сибелес" беж с цена 41лв. за л./м. при ширина 280см. Състав: 69% полиестер 31% памук. Минимално количество при поръчка онлайн: 1л./м. Поръчките се доставят в рамките на три работни дни.\nПлат за завеси бежаво лилав\nПлат за завеси бежаво лилав с ширина 290см. и цена 36лв. л./м. Състав: 100% полиестер. Минимално количество при поръчка онлайн: 1л./м. Поръчките се доставят в рамките на три работни дни. Платът е подходящ за плътна завеса, за възглавници, за шалтета.\nПлат "Акация Вирджиния" 85 с ширина 280см. и цена за л./м.: 45лв. Състав: 50% памук, 50% полиестер. Платът може да се използва за завеси, щори, покривки, шалте, възглавници.\nПлат "Акация Вирджиния" 15 с ширина 280см. и цена за л./м.: 45лв. Състав: 50% памук, 50% полиестер. Платът може да се използва за завеси, щори, покривки, шалте, възглавници.\nПлат "Саманта Симун" 65\nПлат "Саманта Симун" 65 с ширина 280см. и цена за л./м.: 45лв. Състав: 60% памук, 40% полиестер. Платът може да се използва за завеси, щори, покривки, шалте, възглавници.\nВ тази категория ще намерите различни варианти на платове, които са подходящи за шалтета.


В два паралелни конкурса избират директори на Градската библиотека и на ОПДМЦ\nКонкурси за директорските места в ОПДМЦ и в Градската библиотека обяви днес Община Димитровград\nПубликувана на: 27 Май 2021 | 12:36\nВ два паралелни конкурса избрани следва да бъдат директори на Градската библиотека „Пеньо Пенев“ и на Общинското предприятие „Детски и младежки център“ (ОПДМЦ). Заповеди за насрочването им е разписал кметът Иво Димов, става ясно от разпратени но медиите две обявления.\nЗавършено висше образование, образователно-квалификационна степен „Бакалавър” или „Магистър”, с професионално направление „Обществени комуникации и информационни науки” се изисква от мераклиите да оглавят Градската библиотека. Необходимо е да имат и поне тригодишен професионален опит. Сред останалите изисквания е наличието на отлични познания по действащото законодателство в библиотечното дело. А също така способност да се планира, организира и контролира работата в екип.\nКонкурса да директор на Градската библиотека ще се проведе в два етапа. Първият е с допускане по документи. Вторият - защита на четиригодишна концепция и последващо събеседване с кандидатите.\nПовече информация заинтересованите могат да получат на тел. (0391) 68 296.\nВисше образование с магистърска степен по „Педагогика”, „Музикално и танцово изкуство”, „Театрално и филмово изкуство” или „Изобразително изкуство” се изисква от кандидатите за директор на „Детски и младежки център“. Условие е да имат зад гърба си и поне петгодишен професионален опит, три от които да бъдат свързани с работа с деца и младежи. Изискват се и отлични познания на действащото законодателство и местните нормативни актове на територията на Община Димитровград, свързани с дейността на общинското предприятие.\nКонкурсът за директорското място в ОПДМЦ ще е с проверка за съответствие на представените кандидатстващи документи. Впоследствие с одобрените ще се насрочи интервю. По време на него мераклиите за длъжността следва да защитят тригодишна концепция за управление и развитие на ОП „Детски и младежки център“.\nКандидатстващи документи ще се приемат в сградата на Общинска администрация Димитровград, в Центъра за информация и услуги на гражданите, гише №1 “Деловодство”. Това ще става в продължение на месец от датата на публикуване на обявлението.\nНеобходимата допълнтелна информация, включително и длъжностна характеристика за конкурсната длъжност, заинтересованите могат да получат в делнични дни на тел. (0391) 68 239, поясняват от екипа на кмета Иво Димов.


Бигъл в гр. Пловдив - OLX.bg\nОбяви от Пловдив - бигъл\nбигъл &nbspв&nbspгр. Пловдив, Област Пловдив\nВиж обяви на разстояние\t+30 km от\tгр. Пловдив\nБигъл, женски, ваксинирана, на 2 месеца\nгр. Пазарджик, Идеален център 18 юли\nПродавам мъжки кучета порода Бигъл . Кученца - Бигълчета\nс. Милево 6 юли\nбигъл в категория Кучета\nбигъл в категория Животни\nбигъли в категория Кучета\nбигълчета в категория Кучета\nбигъли в категория Животни\nкучета бигъл в категория Кучета\nкуче бигъл в категория Кучета\nкучета бигъл в категория Животни\nкуче бигъл в категория Животни


Цуни търси кого да цунка - Скандално\nДамите от хайлайфа и особено свободнит са наострили уши и са облекли най—марковите си бойни доспехи, защото Цуни обяви, че си търси гадже. Плевенският бизнесмен Цветан Маринов, който дълго време беше спряган за любовник на Преслава, се оказа само нейно добро приятелче. И съответно свободен на пазара за богати гаджета.\nТой се изжали, че прекарал сам десет дни на морето, нямал си половинка и все по-трудно било да я намери. Той търсел химията, а тя му убягвала. Иначе да, привличане има, симпатична ти е някоя, но после установяваш, че е било само физика без химия. А аз си търся някоя, която да ме залепи като магнит за себе си, твърди той. Цуни нямал претенции каква ще е, само предпочита да е по-височка, а не да се навежда, като иска да й каже нещо.\nДве фолкпевици вехнат по него и всеки ден му навират прелестите си, но Цуни е категоричен – там няма нито един елемент от Менделеевата таблица. Според светски репортери Цветан нарочно засилва интереса към себе си, за да има по-голям избор. Есента наближава и трябва да има някой да го топли на светските купони. Само че самият той каза, че бизнесът му е свързан с картофи и вероятно в момента трябва да е много зает на полето да прибере продукцията и да я пласира. Иначе откъде пари за истинската любов?\nМилко Калайджиев: Гаджето на Преслава не е Жоро Бирмата!\nМиа Сантова вдигна тайна сватба! Виж тук:


Криско и Слави несменяеми на лидерското място - Signal.bg\nКриско и Слави несменяеми на лидерското място\n03.06.2018 9:57 Signal.bg\nЯсни са резултатите от актуалното издание на БГ Топ 30\nКриско и Слави Трифонов остават несменяеми на лидерската позиция в БГ Топ 30 за осми пореден път. Дуетното им парче „Гледай как се прави“ отново получи най-силна подкрепа от читателите на Signal.bg и продължава да държи първенството.\nБез промяна тази седмица са и останалите две позиции в челната тройка. Момичешката група 4Magic с дебютния си хит „Together (Вечерай, Радо)“ е на второ място, а Михаела Филева с новия си сингъл „Без етикети“ затвърди третата си позиция.\nБГ Топ 30, Гледай как се прави, класация, Криско, Криско и Слави, музика, музикална класация, певец, поп, поп музика, Слави и Криско, Слави Трифонов, хип-хоп, хитове\nПредишни: АРТи и Сузанита заедно в Бургас\nПромо/ DJ Damian Valchev & DJ Lucky – Boom ApogeyНапред:


Отборът на ЕКИУ си осигури участие във финалната четворка след успех над Минногеоложкия университет с 1:0. Автор на победното попадение стана Мурад Ибрахим в 80 мин след удар от 25 метра топката топна пред стражът на МГУ и влез във вратата. Колежани доминираха в целия мач, а софиянци се браниха и много рядко опитваха плахи атаки към Апостол Стоянов. През първото полувреме още в началото синьо-жълтите можеха да поведат, но Петър Челебиев не намери мрежата. До края на полувремето пловдивчани трудно намираха пролуки през гъстата защита на МГУ. Втората част започна с атаки на колежани при една от тях Мурад Ибрахим с глава прати топката в страничната греда. Последваха нови пропуски и спасявания на вратаря на софиянци чрез Мирослав Караилиев, Мурад Ибрахим, Георги Бъчваров и Георги Куртев. Все пак стражът на МГУ капитулира в 80 мин, когато беше изненада от далечен удар на Мурад Ибрахим. В понеделник ще се тегли жребия за финалната фаза, която ще се проведе на базата на ЕКИУ в Оризари на 19 и 21 май.


„И УТРЕ СЛЪНЦЕТО ЩЕ ГРЕЕ ОТНОВО” - РЕЦИТАЛ - песни от РИХАРД ЩРАУС - Софийска опера и балет\n„И УТРЕ СЛЪНЦЕТО ЩЕ ГРЕЕ ОТНОВО” - РЕЦИТАЛ - песни от РИХАРД ЩРАУС - Солисти МАРИАНА ЦВЕТКОВА и ЦВЕТАНА БАНДАЛОВСКА Пианист-акомпанятор Милен Станев\nРецитал с творби от Рихард Щраус\nМариана Цветкова (сопран), Цветана Бандаловска (сопран) и Милен Станев (пиано)\n„Почивай, душо моя” по стихове на Карл Хенкел (4:10)\n„Тайно подканване” по стихове от Джон Хенри Макей (3:10)\n„Утре” по стихове от Джон Хенри Макей (3:45)\n„Сърце, ум и мисли” - №1, оп. 21 по стихове на Феликс Дан (1:18)\n„Любима, идва време за разлъка” - №3, оп.21 по стихове от Феликс Дан (1:50)\n„Ужасно време” - №5, оп. 69 по стихове на Хайнрих Хайне (2:30)\n„Освободени” - №4, оп.39 по стихове на Рихард Федор Леополд Демел (5:30)\n„Нощта” - №3, оп.10 по стихове на Херман фон Гилм (3:30)\n„Задушница” - №8, оп.10 по стихове на Херман фон Гилм (3:20)\n„Нощна разходка” - №3, оп.29 по стихове от Ото Юлиус Бирбаум (3:30)\n„Завръщане в родината” - №5, оп.15 по стихове на Адолф Фридрих фон Шак (2:45)\n„Посвещение” - №1, оп.1 по стихове на Херман фон Гилм (1:50)\nПревод на стиховете на песните на Р. Щраус\nНа 9 декември, в партерното фоайе на Софийска опера и балет, от 19:00 ч., ще се състои рецитал от истински перли от песенното творчество на Рихард Щраус.\nКонцертът е плод на работата на водещите солисти на Софийската опера, сопраните Цветана Бандаловска и Мариана Цветкова, в съпровод на пианиста Милен Станев. Той е замислен като почит към големия германски композитор. През 2014 г се навършиха 150 години от рождението му. Подобен концерт зарадва истински публиката, изпълнилата мраморното фоайе на Операта през месец януари 2016 година. Тогава всеки цикъл от песни завършваше с бурни аплаузи и викове „Браво!“ Много комплименти за интерпретацията си на творбите на Щраус получи и пианистът Милен Станев.\nС началния песенен цикъл „Момичета Цветя“ по стихове на Феликс Дан, завладяващо и изтънчено Цветана Бандаловска ще пренесе публиката в магичния и фееричен цвят на Щраус, считан за последния късен романтик в европейската музика.\nПрез 2000 г. Цветкова пее на премиерата в Ла Скала под палката на Джузепе Синополи, година по-късно – пред публиката на Баварската Щатсопера в Мюнхен, както и в Есен, Шверин, Берлин, Фламандската опера в Антверпен, „Ню Нешънъл Тиътър“ – Токио, Генуа, Индианаполис – САЩ.\nБандаловска, за която това също не е първа среща с творчеството на Рихард Щраус, впечатли през 2009 година софийската публика като Саломе в едноименното заглавие на Щраус.\nИ двете изпълнителки имат в творческия си репертоар както песни на късния романтик Щраус, така и от Вагнер. Срещата им с „Пръстенът на нибелунга“, в който Бандаловска очарова като Зиглинде от „Валкюра“, а Цветкова бе завладяваща емоционална Брюнхилде в „Залезът на боговете“, със сигурност ще помогне на изпълнителките да достигнат до решението за интересния и твърде необичаен рецитал.\nВ него Бандаловска ще изпълни песни на Офелия по стихове от „Хамлет” на Уилям Шекспир, а поезията на Хайнрих Хайне ще присъства в песента „Ужасно време“, която ще бъде поднесена от Мариана Цветкова.\nРедуването на по-драматични като звучене песни на Щраус от Цветкова, с по-лирични и по-нежни заглавия, вписващи се в натюрела на Цветана Бандаловска, ще допадне особено много на публиката.\nГолямо достойнство на рецитала ще бъде и застъпването на различни периоди от творчеството на Щраус.\n„Постарахме се да обхванем както ранния Рихард Щраус, където влиянието на Брамс и Вагнер е доста осезаемо, до по-късните му творби, където определено се усеща звученето на „Саломе“, споделя Мариана Цветкова.\nПесенните концерти са рядкост в столичния музикален афиш. Особено когато са поднесени с вкус, с истинско отношение към творчеството на изпълнявания автор. Затова публиката очаква с нетърпение на 9 декември концертната изява на Мариана Цветкова и Цветана Бандаловска.\nМариана Цветкова за бъдещия концерт: „Търся взаимодействие с душевността на Рихард Щраус”\nС музиката на Рихард Щраус е свързана кариера ми на оперна певица от самото и начало.\nДори си спомням, че с негова песен „Посвещение”\nкандидатствах в Музикалната академия преди много години. От тогава започна нашата Любов.\nС операта „Ариадне от Накхос” се\nпредставих в най-реномираните оперни театри на света. На много от българските меломани е ясно, че имам предпочитания към немската музика, към оперите на Вагнер и Рихард Щраус.\nИ причината намирам в музиката и текста им, чието взаимодействие провокират в мен дълбоки чувства, свързани с крайностите в човешкия живот.\nПесните, както и женските вокални партии в оперите на Р. Щраус, са предизвикателство към вокалната техниката на много певци. Но и точно тази трудност, провокира в мен използването на богата гама от възможности за интерпретация.\nРихард Щраус е разбирал добре женската чувствителност и\nмоята душевност интуитивно, явно търся взаимодействие с неговата.\nЦветана Бандаловска за предстоящия концерт: „Щраус разкрива в песните си разноликата женска душа“\nМузиката на Рихард Щраус за мен винаги е била вдъхновяваща и свързваща ме с най-фините сетива на моето същество. В нея намирам всичко, тя ми се струва цялостна, обхващаща и светлото, и тъмното. Особено ме привлича в творчеството му темата за живота и смъртта, смисълът на човешкото съществуване, метафизическият му изказ в цветовете и хармониите на оркестъра- чистотата на звука му са ме пленили завинаги, в музиката му чувам да ми говори вечността.\nСамият композитор е бил ревностен изследовател на женската душа и това се усеща в цялото му творчество, в него може да се проследят метаморфозите и различните й аспекти. Аз мисля, че той е изследвал собствената си душа, която се отразява във всичките му многолики героини. Имала съм щастието да изпея Саломе в едноименната му опера и там се потопих в много тъмни води на ужасяващото в женската природа. Преживях невероятни контрасти в емоционален план. С тази роля аз натрупах опит и тя ми помогна да участвам по-късно във Вагнеровите опери представени на Софийската сцена и да се срещна с други женски образи, от които със сигурност Рихард Щраус е бил вдъхновен някога. Те ми донесоха безценен опит и знания.\nНа предстоящият концерт ще продължа да плувам във водите на образите на Щраусовите жени в песните, които съм подбрала. Имам пред вид цикъла „Момичета- Цветя” от ранния оп.22 в които се рисуват образи на четири типа момичета с един дълбоко символичен и поетичен език. Следват песни по стихове на Шекспир, трите песни на Офелия- една друга, обезпокояваща реалност в женската психика. Другите песни са свързани със смъртта и просветлението, умироворението и любовта усетени в час на приближаващата трансформация от живота към смъртта и равносметката за оставащото като най-ценно в нашето съществуване.\nБих искала да благодаря на моята колежка Мариана Цветкова и пианиста Милен Станев за прекрасното партньорство и приятелство изградено през всичките години работейки заедно в Софийската опера. Също и на ръководството на театъра, на артистичната секретарка Юлия Куртева за подкрепата, и специално на акад. Карталов ,който далновидно оценява нуждата от камерна вокална музика в храма на оперното изкуство. И не последно място на преводачите на поезията в концерта- Мария Пашова и Христо Маринов, без тях съпреживяването на текстовете нямаше да е така пълно.\nПовтаряме този концерт, поради големият интерес и топъл прием, който предизвикахме миналия път с нашите изпълнения. Всички, които не успяха да дойдат тогава съм сигурна ще го направят сега. Очакваме с нетърпение отново да съпреживеем тези вълшебни произведения.\nВижте още: « ГАЛА КОНЦЕРТ - 6.04.2016\tРЕЦИТАЛ НА ЕЛЕНА СТОЯНОВА – РОСИНИ, БЕЛИНИ, ДОНИЦЕТИ »